EkBass/fiwiki-20250220-pages-articles huggingface dataset:
Desarc

Desarc Oy on Marianna Loikalan (arkkitehti SAFA), Leena Kolisen (sisustusarkkitehti SIO SNIL) ja Petteri Kolisen (teollinen muotoilija, MA) vuonna 1993 perustama suunnittelu- ja palvelumuotoilun toimisto, joka erikoistui julkisten tilojen sekä yritys-, edustus- ja arvorakennusten ja niiden valaistuksen suunnitteluun. Yritys ei nykyään toimi aktiivisesti. Yritys toimii tarve- ja asiakaslähtöisesti, perinteisten rajojen yli ulottuva sisustussuunnittelu. Petteri Kolinen siirtyi jo yrityksen alkuvaiheessa teollisen muotoilun työtehtäviin Nokialle. Desarcissa ovat keskeisissä suunnittelurooleissa työskennelleet esimerkiksi arkkitehti Sirkku Kontinen ja sisustusarkkitehti Päivi Salo. Palvelumuotoilun kautta tutkittujen monitilaprojektien lisäksi Desarc hoiti kovan vaatimusluokan suunnittelukohteita kuten kouluja, pelastusasemia, kartanoita, linnoja, lentoasemia, yliopistorakennuksia sekä terveydenhoitoalan (kuten keskussairaaloita) ja vapaa-ajan toiminnan (mm. golf-) tiloja. Asiakaskokemuksen laatu, elinkaariajattelu, aikataulu- ja kustannusraamissa pysyminen kivijalkana läpi suunnitteluprosessin. Ratkaisukeskeinen tekeminen, ammattitaito ja uutta pelkäämätön asenne poiki onnistumisia, mikä toi jatkuvasti lisää asiakkuuksia, ja suuria, vaativia kohteita. Suunnittelu tuotti valtavasti uusien ratkaisujen keksimisen iloa ja ideoita, joista parhaimmat pulppusivat hyvähenkisen tiimimme yhteisestä ajatusmyllystä. Kahden täystyöllistetyn vuosikymmenen jälkeen heräsi ajatus kokeilla jotain uutta ja erilaista. Suunnittelussa oli jo nähty kaikki alat ja toimeksiannot laidasta laitaan. Tilauskannassa oli 2 vuotta eteenpäin toimeksiantoja, kun teimme rohkeasti päätöksen hoitaa niistä pakolliset, ja lähteä sen jälkeen tutkimaan, mitä muuta maailma voi kovan luokan ammattisuunnittelijoille tarjota. Näin Desarc siirrettiin toistaiseksi pöytälaatikkoon ja tekijät ottivat suunnan kohtia uusia haasteita. Luokka:Suomalaiset arkkitehtitoimistot
Pete (albumi)

__NOTOC__ Pete on suomalaislaulaja Pete Parkkosen 23. marraskuuta 2018 julkaistu neljäs albumi. Albumi sijoittui Suomen viralliselle albumilistalle kahdeksi viikoksi ja sen paras sijoitus oli ensimmäisen viikon kahdeksas sija. Albumilta julkaistiin kuusi singleä, joista ensimmäinen (”Mitä mä teen”) elokuussa 2016. Toinen single, ”Kohta sataa”, sai suuren mediahuomion Viivi Huuskan ohjaamalla musiikkivideollaan, jossa Parkkosen esiintymistä öljyttynä ja lähes alastomana on kuvattu ”eroottiseksi”, ”hyvin rohkeaksi” ja ”rajoja rikkovaksi”. Videota on katsottu YouTubessa yli 3,5 miljoonaa kertaa (15.3.2019). == Kappaleet == == Arvostelut == * Helsingin Sanomat: * Keskisuomalainen: == Lähteet == == Aiheesta muualla == * ”Kohta sataa” -kappaleen musiikkivideo YouTubessa Luokka:Vuoden 2018 albumit Luokka:Pete Parkkosen albumit
Pachyrhinosaurus

Pachyrhinosaurus on sukupuuttoon kuollut kasvinsyöjädinosaurus, joka eli noin 71–61 miljoonaa vuotta sitten myöhäisliitukaudella Maastricht-vaiheella Kanadassa ja Pohjois-Amerikassa ja yksi viimeisimmistä Ceratopsidaeista. == Fossiilit == Pachyrhinosauruksen löysi ensimmäisenä Geologi O. A. Erdman vuonna 1945. Tuolloin hän löysi kappaleita dinosauruksesta, jonka jälkeen hän lähetti ne Charles M. Sternbergille tutkimuksia varten. Vuonna 1946 Pachyrhinosauruksen kallon osia löydettiin Albertasta, Kanadasta. Neljä vuotta myöhemmin Sternberg nimesi lajin nimelle Pachyrhinosaurus. Laji löytyi Scabby Butte -alueelta, joka perustettiin 1880-luvulla. R. Steiner löysi myöhemmin paikalta hyvin säilyneen kallon. Kallon avulla huomattiin, että se oli erikoinen laji. == Kuvaus == Pachyrhinosaurus oli noin 6–8 metrin pituinen, ne olivat 3 metrin korkuisia ja painoivat jopa 1 800 kilogrammaa. Pachyrhinosauruksilla oli kaksi pientä kauluripiikkiä. Pachyrhinosaurus oli jykevä ja paksuluinen. Ne pystyivät kävellä jopa 32 kilometriä tunnissa. === Luukyhmy === Lajilla ei ollut nenäsarvea, mutta sen sijaan suuri luukyhmy ja niiden pinassa oli karkeita uurteita ja myös kuoppia, jonka takia Sternberg ajatteli, että luukyhmyä käytettiin puskemiseen. Teoria myöhemmin hylättiin sillä kävi ilmi, että nenä ei ollut umpiluuta vaan huokoisempaa ainetta. === Laumaeläimenä === Kuten muutkin tämän ajan sarvinaamat Pachyrhinosaurus oli laumaeläin, jotta se pysyi turvassa pedoilta. On myös todennäköistä, että Pachyrhinosaurus lisääntyi munimalla niin kuin nykyajan linnut ja ne saattoivat hoitaa poikasiaan. == Ravinto == Pachyrhinosaurus oli kasvinsyöjä dinosaurus. Kuten muutkin Ceratopsidaeit. Se käytti nokkaansa kasvien jauhomiseen. Niillä oli monta hammasta, jotka olivat hyviä ravinnon jauhamiseen. Se söi muun muassa saniaisia. == Eri heimo? == Koska Pachyrhinosaurus oli erityinen laji sen luultiin kuuluvan täysin erilaiseen sarvinaamojen heimoon ja heimolle annettiin nimeksi Pachyrhinosauridae. Mutta myöhemmin todettiin sen olevan läheistä sukua Styracosauruksella. Sammalla saatiin tietää, että Pachyrhinosaurus oli heimon viimeinen ja suurin edustaja. == Lajit == Pachyrhinosaurus luokitellaan kolmeen eri lajiin, jotka eroavat jonkin verran niiden kalloista. * P. canadensis, ensimmäinen löydetty Styracosaurus-laji, jonka Charles M. Sternbergille nimesi vuonna 1948. * P. lakustai, Philip J. Currie vuonna 2008 nimeämä laji. * P. perotorum, Anthony Fiorillo vuonna 2012 nimeämä laji. == Luokitus == Pachyrhinosaurus oli yksi myöhäisimmistä Ornithischia dinosauruksista. Se oli Marginocephalia alalahkossa ja se oli yksi viimeisimmistä Ceratopsidaeista. == Lähteet == Luokka:Ceratopsidae
Suomen ralli 2009

thumb|Sébastien Loeb sijoittui toiseksi. Suomen ralli 2009 (virallisesti 59. Neste Oil Rally Finland) oli Rallin MM-sarjan kauden 2009 yhdeksäs osakilpailu, joka ajettiin 30. heinäkuuta.–2. elokuuta 2009. . Mikko Hirvonen ajoi kilpailussa kauden kolmanteen peräkkäiseen voittoon. Tuloksen myötä Hirvonen nousi MM-sarjan johtoon kolmella pisteellä ennen Sébastien Loebiä kun kaudesta oli ajamatta kolme kilpailua. Kilpailu oli Formula 1 -kuljettaja Kimi Räikkösen ensimmäinen WRC-kilpailu. Hän oli ajanut kolmessa rallissa aiemmin vuoden aikana, mutta kilpailu oli ensimmäinen MM-tason kilpailu. Räikkösen kartanlukijana oli Kaj Lindström. Räikkönen oli yleiskilpailussa 15. sijalla ja luokkansa kolmantena kun hän ajoi ulos, ja sai hyvää palautetta vauhdistaan. == Reitti == Kilpailussa oli 23 erikoiskoetta ja niiden yhteispituus oli 345,15 km, vaikka säännöt olisivat sallineet jälleen 400 km mittaisen reitin. Kavalan erikoiskoe palasi reitille, mutta sillä ei ollut yhtään samaa reittiä kuin vuosien 1986–1987 samannimisellä erikoiskokeella. Kavalan erikoiskoe päättyi myös nyt rallicross-radalle. Ouninpohja puuttui nyt kokonaan reitiltä, edes osia sen reitistä ei ajettu millään erikoiskokeella ensimmäistä kertaa sitten vuoden 1976. Sen sijaan Myhinpää palasi reitille ensimmäistä kertaa sitten vuoden 1995. == Tulokset == Sija Kuljettaja Kartanlukija Auto Aika Ero Pisteet 1\. Mikko Hirvonen Jarmo Lehtinen Ford Focus RS WRC 09 2:50.40,9 10 2\. Sébastien Loeb Daniel Elena Citroën C4 WRC 2:51.06,0 +25,1 8 3\. Jari-Matti Latvala Miikka Anttila Ford Focus RS WRC 09 2:51.30,8 +49,9 6 4\. Daniel Sordo Marc Martí Citroën C4 WRC 2:51.47,0 +1.06,1 5 5\. Matti Rantanen Mikko Lukka Ford Focus RS WRC 08 2:54.59,1 +4.18,2 4 6\. Sébastien Ogier Julien Ingrassia Citroën C4 WRC 2:54.59,4 +4.18,5 3 7\. Jari Ketomaa Mika Stenberg Subaru Impreza WRC 2007 2:55.48,4 +5.07,5 2 8\. Matthew Wilson Scott Martin Ford Focus RS WRC 08 2:57.14,5 +6.33,6 1 Lähde:2009 Rally Finland Lähde:2009 Rally Finland Lähde:2009 Rally Finland Lähde:2009 Rally Finland Lähde:2009 Rally Finland Lähde:2009 Rally Finland Lähde:2009 Rally Finland N-ryhmän voitti Juho Hänninen Skoda Fabia S2000:lla. JRC:n voitti Martin Prokop. == Lähteet == == Aiheesta muualla == * Rally-Maps.com, erikoiskokeiden reitit kartalla Luokka:MM-rallikausi 2009 Luokka:Suomen ralli
Hexed

Hexed on suomalaisen metalliyhtyeen Children of Bodomin kymmenes ja viimeinen studioalbumi, joka julkaistiin 8. maaliskuuta 2019 levymerkillä Nuclear Blast. Saman vuoden lopussa yhtye lopetti ja seuraavan vuoden joulukuussa kitaristi- laulaja Alexi Laiho kuoli. == Kappaleet == == Kokoonpano == * Alexi Laiho – laulu, kitara * Daniel Freyberg – kitara * Henkka T. Blacksmith – basso * Jaska Raatikainen – rummut * Janne Wirman – kosketinsoittimet == Arvostelut == * Imperiumi: 8½/10Levyarvostelu: Children Of Bodom - Hexed Viitattu 16.11.2022. * Inferno: |https://www.inferno.fi/arviot/yllattavan-vetreassa- iskussa-arviossa-children-of-bodom/ Yllättävän vetreässä iskussa – arviossa Children of Bodom] Viitattu 16.11.2022. *Kaaoszine: 6/10 * Metalliluola: 6+/10Metalliluola: Levyarvio Viitattu 16.3.2019. * Soundi: Levyarvio: Hexedillä soi entistäkin itsevarmempi ja määrätietoisempi Children of Bodom Viitattu 16.3.2019. * V2.fi: == Lähteet == == Aiheesta muualla == * * Luokka:Children of Bodomin albumit Luokka:Vuoden 2019 albumit
Exos Aerospace

Exos Aerospace Systems & Technologies on yhdysvaltalainen avaruusalan yritys. Se kehittää uudelleenkäytettävää laukaisujärjestelmää, jolla voitaisiin laukaista 100 kg LEO:lle. SARGE on yrityksen luotainraketti lyhytkestoiseen painottomuustutkimukseen. Exos Aerospace on jatkumoa Armadillo Aerospace -yritykselle. Armadillo Aerospacen perusti John Carmack ja se osallistui Ansari X Prize -kisaan 2000-kymmenluvun alussa. Elokuussa 2013 Carmack "jäädytti" Armadillon toiminnan STIG-B -raketin laukaisun epäonnistumisen jälkeen ja tarjosi "jäämistöä" ulkopuolisille sijoittajille. Exos Aerospacen perustettiin toukokuussa 2014, mukana joukko entisiä Armadillon työntekijöitä. Exos perustettiin jatkaamaan Armadillon aloittamaa uudelleenkäytettävän laukaisujärjestelmän kehittämistä. Toimipaikaksi valittiin Armadillon entinen toimipiste Caddo Mills Municipal Airportissa, Texasissa. 2015 Armadillo Aerospacen varat myytiin Exosille. == SARGE == Exosin SARGE luotainraketti (Suborbital Autonomous Rocket with Guidance eli SARGE) perustuu Armdillon STIG B:hen. Sen kapasiteetti on 50 kg. Elokuussa 2018 Exos laukaisi "Pathfinder" -lennon. 2\. maaliskuuta Exos laukaisi "Mission 1" -lennon. Siinä laukaistiin toisen kerran aiemmin jo lentänyt raketti (lennolta "Pathfinder" vuonna 2018). Rahtina oli erilaisia pieniä tutkimuslaitteistoja. Lennon oli tarkoitus yltää 80 kilometrin korkeuteen, mutta raketti nousi vain 20 kilometriin, koska moottori sammui turvamekanismin toimittua suunnitellusti. Raketti oli ajautunut tuulen myötä ulos ennalta määrätystä alueesta, joka määrittyy sallitusta laskeutumisalueesta; 7 kilometrin säde laukaisualustasta. Raketti laskeutui 1,2 kilometrin päähän laukaisualustasta. == Lähteet == == Aiheesta muualla == *https://exosaero.com/ Luokka:Yhdysvaltalaiset avaruustekniikkayhtiöt
Liubo

thumb|Liubon pelaajia Han-dynastian ajoilta. Liubo ('kuusi tikkua') on vanha kiinalainen lautapeli, joka on tarkoitettu kahdelle pelaajalle. 2 000 vuotta sitten syntynyttä peliä pelasivat Kiinan yläluokan jäsenet. Liubon alkuperäiset säännöt katosivat Tang-dynastian jälkeen. Säännöt löytyivät vuonna 2019 arkeologisissa kaivauksissa keisarin hautakammiosta, joka sijaitsee Nanchangin kaupungin lähistöllä Jiangxin provinssissa. Tuhannelle bambuliuskalle kirjoitetut säännöt ovat peräisin läntisen Han-dynastian ajoilta. ==Lähteet== Luokka:Lautapelit Luokka:Kiinalaiset pelit
DNA (Backstreet Boysin albumi)

DNA on Backstreet Boysin yhdeksäs studioalbumi, joka julkaistiin 25. tammikuuta 2019. Se debytoi Suomessa virallisen listan sijalla 26 ja fyysisen albumilistan sijalla 8. == Kappaleet == # # # # # # # # # # # # === Japanin bonuskappaleet === # * # # == Arvostelut == * Metacritic: 67/100Metacritic: Reviews for DNA by Backstreet Boys Viitattu 16.3.2019. * AllMusic: AllMusic review Viitattu 16.3.2019. == Lähteet == Luokka:Backstreet Boysin albumit Luokka:Vuoden 2019 albumit
Beto O’Rourke

Robert Francis ”Beto” O’Rourke (s. 26. syyskuuta 1972USA:n demokraattien uusi tähti on tulossa yllättäen Teksasista, Talouselämä 3.9.2018, viitattu 15.3.2019 El Paso, Texas) on yhdysvaltalainen poliitikko. Hän on ollut aiemmin kongressin jäsen. Vuoden 2018 vaalissa hän hävisi republikaanisenaattori Ted Cruzille. Maaliskuussa 2019 hän asettui ehdokkaaksi valittaessa demokraattipuolueen presidenttiehdokasta,Demokraattien nouseva tähti presidenttikisaan, Helsingin Sanomat 15.3.2019 s. A 29 mutta luopui ehdokkuudesta ennen esivaalien alkamista marraskuussa 2019. == Lähteet == == Aiheesta muualla == Luokka:Texasilaiset poliitikot Luokka:Yhdysvaltalaiset demokraattipoliitikot Luokka:Vuonna 1972 syntyneet Luokka:Elävät henkilöt
2300 Jackson Street

2300 Jackson Street on The Jacksons -yhtyeen kuudestoista studioalbumi, joka julkaistiin maaliskuussa 1989. Se nousi Yhdysvalloissa Billboard 200 -listan sijalle 59. == Kappaleet == # # # # # # # # # # # == Arvostelut == * AllMusic: == Lähteet == == Aiheesta muualla == * 2300 Jackson Street Discogsissa Luokka:The Jackson 5:n albumit Luokka:Vuoden 1989 albumit
Anne Ketola

Anne Ketola (s. 1983 Joensuu) on suomalainen käännöstieteilijä, kuvataiteilija ja kääntäjä. Hän on kirjoittanut yhdessä Riitta Oittisen ja Melissa Garavinin kanssa lastenkirjallisuuden kuvakirjojen kääntämistä käsittelevän kirjan Translating Picturebooks, joka ilmestyi vuonna 2017 Routledgen kustantamana. ==Koulutus ja työura== Ketola työskentelee käännöstieteen yliopistonlehtorina Tampereen yliopistossa. Ketola on suorittanut filosofian tohtorin tutkinnon Tampereen yliopistossa vuonna 2018. Hänen englanninkielinen artikkeliväitöskirjansa (2018) oli otsikoitu Word–Image Interaction in Technical Translation : Students Translating an Illustrated Text. Väitöstutkimuksessaan Ketola tarkastelee kuvan ja sanan vuorovaikutusta teknisten tekstien kääntämisessä. == Teoksia== * Ketola, A. Word–Image Interaction in Technical Translation: Students Translating an Illustrated Text (Kuvan ja sanan vuorovaikutus teknisessä kääntämisessä: Kuvitettu teksti opiskelijoiden kääntämänä). Acta Universitatis Tamperensis; 2364, Tampereen yliopisto, Tampere, 2018. ISBN 978-952-03-0705-9 (nidottu); ISBN 9789520307066 (pdf). (Väitöskirja) * Oittinen, R.; Ketola, A. & Garavini, M. Translating Picturebooks. Revoicing the Verbal, the Visual and the Aural for a Child Audience. Routledge, New York, 2017. ISBN 978-1-35162-217-2 (ebook). == Lähteet == ==Aiheesta muualla== * Anne Ketola: Kuinka kääntäjäksi kouluttaudutaan? (Virikkeitä 3/2018/ Ibby Finland) * Suomen kääntäjien ja tulkkien liitto: Kuvailutulkkaus tekee maalauksen näkyväksi sanoin (sktl.fi) * Anne Ketola (scholar.google.com) * Anne Ketola (researchgate.net) Luokka:Suomalaiset kielitieteilijät Luokka:Suomalaiset kielenkääntäjät Luokka:Suomalaiset kuvittajat Luokka:Elävät henkilöt Luokka:Vuonna 1983 syntyneet
Salapoliisien kuningas Nick Carter

Salapoliisien kuningas Nick Carter () on vuonna 1908 valmistunut ranskalainen elokuvasarja. Victorin Jassetin ohjaaman etsiväsarjan päähenkilöä Nick Carteria esittää Pierre Bressol. Éclairin tuottama kuusiosainen sarja perustui amerikkalaisperäisiin Nick Carter -kioskikirjoihin, joita alettiin julkaista Ranskassa maaliskuussa 1907. Kymmenestä neljääntoista minuutin pituiset elokuvat ilmestyivät kirjojen tapaan joka toinen viikko ja jokainen niistä sisälsi yhden kokonaisen tarinan. Pierre Bressolin esittämä filantrooppinen mestarietsivä naamioituu erilaisiin valepukuihin ja pelastaa rikollisten uhreiksi joutuvat porvariston edustajat. Amerikkalaisesta esikuvastaan poiketen Bressolin Nick Carter on olemukseltaan läpikotaisin ranskalainen. Sarja oli suuri yleisömenestys kotimaassa ja ulkomailla. Sen jatkoksi tehtiin kaksi kolmeosaista sarjaa vuonna 1909: Les nouvelles aventures de Nick Carter ja Les merveilleux exploits de Nick Carter. Éclairin Nick Carter oli elokuvahistorian ensimmäinen etsiväsarja ja se sai heti paljon jäljittelijöitä. Suomessa sarjaa esitettiin helsinkiläisessä Maailman Ympäri -elokuvateatterissa lokakuusta 1908 lähtien. ==Lähteet== Luokka:Ranskalaiset mykkäelokuvat Luokka:Ranskalaiset rikoselokuvat Luokka:Vuoden 1908 ranskalaiset elokuvat
Christchurchin moskeijaiskut 2019

Christchurchin moskeijaiskut 15. maaliskuuta 2019 oli ampumalla suoritettu terrori-isku Uuden-Seelannin Christchurchissa. Se tapahtui kahdessa moskeijassa: Al-Noorin moskeijassa Deans Avenuella ja Linwoodin moskeijassa. Iskussa kuoli yhteensä 50 ja loukkaantui 50. Pääministeri Jacinda Ardernin mukaan ampumista tutkitaan terroritekona. Ampujaksi epäilty mies, 28-vuotias Australian kansalainen Brenton Harrison Tarrant, ilmoittaa olevansa etno- ja valkoinen nationalisti sekä valkoisen ylivallan kannattaja. Tarrant oli julkaissut 8chan-nettisivulle linkin manifestiinsa, jossa hän kertoi muun muassa useiden konservatiivisten puhujien olleen motivaattoreina ammunnalle. Kolme henkilöä on otettu kiinni teosta epäiltyinä. Kyseessä on tiettävästi ensimmäinen kerta, kun terrori-isku on lähetetty suorana internetissä. Videolla Tarrant kertoi saaneensa inspiraatiota Anders Behring Breivikistä, Dylann Roofista, Darren Osbornesta, Anton Lundin Petterssonista ja Oswald Mosleystä. Tarrant kertoo radikalisoituneensa Tukholman iskussa 2017 kuolleen 11-vuotiaan Ebba Åkerlundin vuoksi. Videolla Tarrant luettelee paljon julkisuutta saaneita seksuaalirikoksia ja mainitsee myös Oulun hyväksikäyttötapaukset.<ref name="yle1/> == Lähteet == Luokka:Vuoden 2019 terrori-iskut Luokka:Christchurch Luokka:Uuden-Seelannin historia Luokka:Joukkosurmat
Me. I Am Mariah... The Elusive Chanteuse

Me. I Am Mariah... The Elusive Chanteuse on Mariah Careyn 14. albumi, joka julkaistiin 23. toukokuuta 2014. Se debytoi Yhdysvalloissa Billboard 200 -listan kolmantena. == Kappaleet == # # # # # # # # # # # # # # # === Deluxe version bonuskappaleet === # * # # # === Target deluxe version /Japanin bonuskappaleet === # * == Arvostelut == * AllMusic: AllMusic review Viitattu 16.3.2019. == Lähteet == Luokka:Mariah Careyn albumit Luokka:Vuoden 2014 albumit
Peter Vaughan

Peter Vaughan (syntyjään Peter Ewart Ohm, 4. huhtikuuta 1923 Wem, Shropshire – 6. joulukuuta 2016 Mannings Heath, West Sussex) oli brittiläinen näyttelijä. Hänet tunnetaan parhaiten rooleistaan televisiosarjoissa Hilut kintuissa ja Game of Thrones. ==Nuoruus== Vaughan syntyi Wemissä, Shropshiressa vuonna 1923. Hänen itävaltalaistaustainen isänsä Max oli pankinjohtaja ja äitinsä Eva hoitaja. Lapsena hän muutti ensin Wellingtoniin ja myöhemmin Uttoxeteriin, jossa hän kävi oppikoulua. 16-vuotiaana Vaughan sai roolin Wolverhamptonin repertoaariteatterin näytelmästä Sweeney Todd. Hän jatkoi työskentelyä teatterissa ja vaihtoi sukunimensä Vaughaniksi. Toisen maailmansodan aikaan Vaughan palveli viestintäjoukoissa, yleten lopulta upseeriksi. ==Ura== Sodan päätyttyä Vaughan palasi repertuaariteatteriin. Wolverhamptonin lisäksi hän esiintyi teattereissa Macclesfieldissä ja Birminghamissa. Esiintyessään Lontoon teatterissa vuonna 1952 Vaughan tapasi tulevan vaimonsa, näyttelijä Billie Whitelawin. Vaughan teki läpimurtonsa Joe Ortonin näytelmässä Entertaining Mr Sloane vuonna 1964. Hän teki ensimmäisen elokuvaroolinsa elokuvassa The 39 Steps vuonna 1959. Vaughan esiintyi myös elokuvissa Ranskalaisen luutnantin nainen (1981), Rosvoja, rosvoja (1981) ja Brazil – tämän hetken tuolla puolen (1985). 1970-luvulla Vaughan esiintyi Harry "Grouty" Groutin roolissa komediasarjassa Hilut kintuissa. Rooli on Vaughanin tunnetuin, vaikka hän esiintyi vain muutamassa jaksossa. Vaughan näytteli Groutya myös sarjaan perustuvassa elokuvassa vuonna 1979. Groutyn roolin jälkeen Vaughan esiintyi myös komediasarjoissa Citizen Smith ja Fox. Vuonna 1996 hän esitti Christopher Ecclestonin esittämän päähenkilön dementoitunutta isää draamasarjassa Our Friends in the North. Vaughan oli roolista ehdolla Baftan televisiopalkinnon saajaksi. 2010-luvulla Vaughan näytteli Mestari Aemonia fantasiadraamasarjassa Game of Thrones. Rooli jäi hänen viimeisekseen. ==Yksityiselämä== Vaughan avioitui vuonna 1952 häntä yhdeksän vuotta nuoremman näyttelijän Billie Whitelawin kanssa. Pariskunta erosi vuonna 1966, ja myöhemmin samana vuonna Vaughan avioutui näyttelijä Lillias Walkerin kanssa. Pariskunnan liitto kesti Vaughanin kuolemaan saakka, ja heillä oli yksi poika, David. Vaughan asui vaimonsa kanssa Aurinkorannikolla Espanjassa muutaman vuoden ajan mutta palasi myöhemmin Britanniaan West Sussexiin. Maaliskuussa 2016 hän julkaisi muistelmakirjan Once a Villain. Vaughan kuoli 93-vuotiaana 6. joulukuuta 2016. ==Lähteet== Luokka:Brittiläiset näyttelijät Luokka:Vuonna 1923 syntyneet Luokka:Vuonna 2016 kuolleet
Gustav Gerneth

Gustav Gerneth (15. lokakuuta 1905 Stettin, Saksan keisarikunta – 22. lokakuuta 2019 Havelberghttps://www.en24.news/2019/10/gustav-gerneth-the- oldest-man-in-the-world-dies-at-the-age-of-114-saxony-anhalt.html ) oli saksalainen mies, josta tuli maailman vanhin mies japanilaisen Masazō Nonakan kuoltua 19. tammikuuta 2019. Kun Gernethiltä kysyttiin syytä pitkään elämäänsä, hän vastasi: "Olen aina elänyt ja syönyt hyvin. Ilman dieettiä. Aina voita, ei koskaan margariinia. En ole eläissäni koskenutkaan sikariin ja olen juonut alkoholia vain juhlissa." == Huomioita == == Lähteet == Luokka:Yli 110-vuotiaiksi eläneet saksalaiset Luokka:Vuonna 1905 syntyneet Luokka:Vuonna 2019 kuolleet
Trinityn piirikunta (Kalifornia)

Trinityn piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 13 037 vuonna 2017 ja sen pinta-ala on 8 310 neliökilometriä. Piirikunnan hallintokeskus Weaverville on myös sen suurin kaupunki. == Asukkaat == Piirikunnan asukkaista 83 prosenttia on valkoisia, 7,21 prosenttia latinalaisamerikkalaisia ja 4,29 prosenttia intiaaneja. 10,1 prosenttia puhuu myös muita kieliä kuin englantia. 96,7 prosenttia asukkaista on Yhdysvaltain kansalaisia. Piirikunnan väestön keski-ikä on 50,6 vuotta. ==Kuvia piirikunnasta== Tiedosto:Weaverville Historic District-8.jpg|Weavervillen kaupunki. Tiedosto:Trinity lake California.jpg|Trinity Lake -järvi. ==Lähteet== ===Viitteet=== == Aiheesta muualla == Luokka:Kalifornian piirikunnat
Milwaukeen piirikunta

Milwaukeen piirikunta () on Yhdysvaltojen Wisconsinin osavaltiossa sijaitseva piirikunta. Sen väkiluku oli 956 586 vuonna 2017 ja sen pinta-ala on 3 079 neliökilometriä. Piirikunnan hallintokeskus Milwaukee on myös sen suurin kaupunki. == Asukkaat == Piirikunnan asukkaista 51,9 prosenttia on valkoisia, 25,9 prosenttia mustia ja 14,8 prosenttia latinalaisamerikkalaisia. 16,4 prosenttia puhuu myös muita kieliä kuin englantia. 94,8 prosenttia asukkaista on Yhdysvaltain kansalaisia. Piirikunnan väestön keski-ikä on 34,7 vuotta. ==Kuvia piirikunnasta== Tiedosto:Milwaukee County Courthouse.jpg|Piirikunnan oikeustalo. Tiedosto:Leisure boating, Milwaukee, Wisconsin.jpg|Milwaukeen kaupungin keskustaa. ==Lähteet== ===Viitteet=== == Aiheesta muualla == Luokka:Wisconsinin piirikunnat
Éder Militão

Éder Gabriel Militão (s. 18. tammikuuta 1998 Sertãozinho, Brasilia) on brasialainen jalkapalloilija. Hän edustaa Espanjan Primera Divisiónissa pelaavaa Real Madridia ja luontaiselta pelipaikaltaan keskuspuolustaja, mutta kykenee pelaamaan myös oikeana laitapuolustajana tai puolustavan keskikenttäpelaajana. == Seurajoukkueura == 7\. elokuuta 2018 Militão teki viisivuotisen sopimuksen portugalilaisseura Porton kanssa.Militão feliz por estar "num clube vencedor" Diário de Notícias. Viitattu 15.3.2019. Hän pelasi ensimmäisen ottelunsa maan pääsarjassa 2. syyskuuta 2018 ottelussa Moreirensea vastaan, jossa hän alusti joukkueen kapteenin Héctor Herreran tekemän maalin. Hyvien peliesitysten seurauksena Militão onnistui vakiinnuttamaan paikkansa joukkueen avauskokoonpanossa. 28\. marraskuuta 2018 Militão onnistui Portossa ensimmäistä kertaa maalinteossa Mestarien liigan lohkovaiheen ottelussa saksalaista Schalke 04:a vastaan.Porto brilha e sela apuramento UEFA. Viitattu 15.3.2019. 3\. tammikuuta 2019 hän teki ensimmäisen maalinsa pääsarjassa ottelussa Avesia vastaan.Valeu, Militão. FC Porto isola-se ainda mais no primeiro lugar do campeonato TSF. Viitattu 15.3.2019. 14\. maaliskuuta 2019 Real Madrid ilmoitti tehneensä kuusivuotisen sopimuksen Militãon kanssa ja hänen oli määrä siirtyä seuraan 1. heinäkuuta 2019.Official Announcement: Militão Real Madrid CF. Viitattu 15.3.2019. Hänestä maksettiin 50 miljoonan euron siirtokorvaus, joista hänen kasvattajaseuransa São Paulo saa 4 miljoonaa euroa.Oficial: el Real Madrid ficha a Militao Marca. Viitattu 15.3.2019. == Lähteet == == Aiheesta muualla == * Éder Militãon tilastot Soccerway- sivustolla Luokka:Brasilialaiset jalkapalloilijat Luokka:Vuonna 1998 syntyneet Luokka:Elävät henkilöt
Minneapolis–Saint Paul

Minneapolis–Saint Paul tai Twin Cities on suurkaupunkialue Minneapolisin ja Saint Paul ympärillä, Minnesotan osavaltiossa, Yhdysvalloissa. Se sijaitsee Mississippijoen, Minnesotajoen sekä St. Croixin varrella. Saksalaiset, irlantilaiset ja skandinavialaiset siirtolaiset asuttivat alueen 1800-luvulla. Minneapolis-Saint Paulin alueella asui noin 3,6 miljoonaa ihmistä vuonna 2018. ==Lähteet== ===Viitteet=== ==Aiheesta muualla== * Twin Cities Calendar - Tapahtumat Luokka:Yhdysvaltain suurkaupunkialueet Luokka:Minnesotan maantiede
Summer Pitt

Summer Pitt on henkilö Clive Cusslerin jännitysromaaneissa. Hän on Dirk Pittin ja havaijilaisen Summer Moranin avioton tytär; hänellä on kaksoisveli nimeltä Dirk jr. Summer Pitt on pitkä, hoikka ja kaunis nainen, jonka näkyvin tuntomerkki on äidiltä perityt pitkät leimuavan punaiset hiukset; koulutukseltaan hän on meribiologi ja työskentelee isänsä alaisena NUMAssa erikoisprojektien apulaisjohtajana; hän on yhtä monipuolisesti koulutettu sukeltaja ja pienoissukellusveneiden ohjaaja kuin isänsä ja veljensäkin; kahdessa tarinassa hän käy sukeltajantaudin partaalla ja kerran loukkaantuu Norjan rannikolla kun venäläinen gangsteri räjäyttää hylyn jota Pittin sisarukset ovat tutkimassa. Hän tutustui isäänsä vasta aikuisena äitinsä kuoltua; tämä vammautui pahasti onnettomuudessa jossa hänen luultiin kuolleen. Summer on yksineläjä joskin kirjassa Jäävirta hänellä on kirjan mittainen romanssi. Luokka:Kirjallisuuden henkilöhahmot Luokka:Clive Cusslerin romaanit
The W’s

The W's oli swing revival- sekä kristillistä ska -musiikkia soittava bändi. Se perustettiin vuonna 1996. Bändiin on kuulunut 8 jäsentä. The W's toimi aktiivisesti vuodesta 1997 vuoteen 2000. He ovat myös säveltäneet musiikkia Popsikkaat-televisiosarjaan, kuten Juorukin laulun (engl. The Rumor Weed Song). == Diskografia == * 1998 Fourth from the Last * 1999 Trouble With X == Lähteet == Luokka:Yhdysvaltalaiset yhtyeet
Crest Hill

Crest Hill on kaupunki Lockport Townshipissä, Illinoisin osavaltiossa Yhdysvalloissa. Sen väkiluku oli vuoden väestönlaskennassa 20 837. Kaupunki on osa Willin piirikuntaa ja kuuluu Chicagon suurkaupunkialueeseen. Crest Hill perustettiin 22. tammikuuta 1960. == Asukkaat == Kaupungin asukkaista 52,5 prosenttia on valkoisia, 22,2 prosenttia mustia ja 17,6 prosenttia latinalaisamerikkalaisia. 20,8 prosenttia myös puhuu muita kieliä kuin englantia. 95,2 prosenttia asukkaista on Yhdysvaltain kansalaisia. Kaupungin väestön keski-ikä on 37,3 vuotta. thumb|vasen|230px|Stateville Correctional Center -vankila. ==Lähteet== ===Viitteet=== Luokka:Illinois’n kaupungit
Poseidonin nuoli

Poseidonin nuoli on Clive ja Dirk Cusslerin vuonna 2012 julkaistu jännitysromaani. ==Lähteet== Luokka:Jännitysromaanit Luokka:Clive Cusslerin romaanit Luokka:Vuoden 2012 kirjat
Columbus (Mississippi)

Columbus on kaupunki Mississippin osavaltiossa Yhdysvalloissa. Se sijaitsee osavaltion itärajalla. Columbusin väkiluku oli vuoden väestönlaskennassa 25 182. Kaupunki on Lowndesin piirikunnan hallintokeskus. == Asukkaat == Kaupungin asukkaista 62,1 prosenttia on mustia, 34,7 prosenttia valkoisia ja 1,37 prosenttia latinalaisamerikkalaisia. 6,06 prosenttia puhuu myös muita kieliä kuin englantia. 99 prosenttia asukkaista on Yhdysvaltain kansalaisia. Kaupungin väestön keski-ikä on 37,9 vuotta. ==Kuvia kaupungista== Tiedosto:Post office in Columbus, Mississippi.jpg|Columbusin postitoimisto. Tiedosto:14og-t6texaniis-overcolumbus.jpg|Ilmavoimien koneita kaupungin yläpuolella. ==Lähteet== ===Viitteet=== Luokka:Mississippin kaupungit
Tyttöjen Henry

Tyttöjen Henry (The World of Henry Orient) on George Roy Hillin ohjaama komediaelokuva vuodelta 1964. Siinä kaksi 14-vuotiasta tyttöä seuraavat ihastuksensa kohdetta, eksentristä pianistia ja naistenmiestä ympäri Manhattania. Elokuvan aikuispääosia näyttelevät Peter Sellers, Angela Lansbury ja Paula Prentiss, ja teinityttöjä esittävät Merrie Spaeth ja Tippy Walker. Elokuvan on käsikirjoittanut Nora Johnson yhdessä isänsä Nunnally Johnsonin kanssa oman samannimisen romaaninsa pohjalta. == Juoni == Erilaisista taustoista tulevat newyorkilaistytöt ovat parhaita ystävyksiä. Rikkaan perheen tytön äiti (Lansbury) on matkoilla usein olevalle miehelleen uskoton, toinen tyttö on köyhemmästä mutta tasapainoisesta perheestä. He iskevät silmänsä itämaisesti puhuvaan pianistimieheen (Sellers) ja alkavat seurata ja vakoilla tätä ympäri kaupunkia. == Vastaanotto == Tyttöjen Henry oli ehdolla parhaan komedian tai musikaalin Golden Globe -palkintoon sekä Cannesin elokuvajuhlien Kultaiseen palmuun. Helsingin Sanomien Paula Talaskivi piti elokuvaa tuoreeltaan raikkaana ja taitavasti näyteltynä ”ilkikomediana”. Mikael Fränti kirjoitti elokuvan televisioesityksen 1991 alla pitävänsä kovasti Tyttöjen Henrystä, joka tarjoaa hänestä mainiota 1960-luvun ajankuvaa eikä vaikuta juurikaan vanhentuneelta. Peter Sellers pysyy Fräntistä tällä kertaa sivuosassa varastamatta koko show’ta, ja myös muut roolityöt saavat häneltä kiitosta. The New York Timesin kriitikot valitsivat Tyttöjen Henryn vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * Luokka:Vuoden 1964 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset nuortenelokuvat
Crawford (Texas)

Crawford on kunta (town) Texasin osavaltiossa Yhdysvalloissa. Sen väkiluku oli vuoden väestönlaskennassa 717. Crawford kuuluu Wacon suurkaupunkialueeseen ja sijaitsee McLennanin piirikunnassa. Crawford tunnetaan parhaiten George W. Bushin asuinpaikkana. Entinen presidentti asuu vamoinsa Laura Bushin kanssa Prairie Chapel Ranchilla, kunnan läheisyydessä. == Väestö == Kunnan asukkaista 81,5 prosenttia on valkoisia, 10,4 prosenttia mustia ja 5,22 prosenttia latinalaisamerikkalaisia. 2,93 prosenttia puhuu myös muita kieliä kuin englantia. 99 prosenttia asukkaista on Yhdysvaltain kansalaisia. Kunnan väestön keski-ikä on 38,7 vuotta. ==Kuvia kunnasta== Tiedosto:Grain Silos on Main Street Crawford.jpg|Viljasiilo Crawfordin pääkadulla. Tiedosto:Security Bank of Crawford 2.jpg|Security Bank of Crawford. Tiedosto:Bush- merkel.jpg|Presidentti Bush ja Angela Merkel Bushin ranchilla. ==Lähteet== ===Viitteet=== Luokka:Texasin kunnat
August Storm

August Ludvig Storm, (23. lokakuuta 1862 Motala – 1. heinäkuuta 1914 Tukholma) oli ruotsalainen yliluutnantti, Pelastusarmeijan taloussihteeri ja laulujen kirjoittaja. == Elämänvaiheet == Storm muutti vanhempiensa mukana Tukholmaan yksivuotiaana. Hän kävi Tukholmassa kauppakoulun, ja toimi konttoristina. Hän viihtyi nuoruudessaan erilaisissa huvituksissa, kunnes 25-vuotiaana riensi suoraan teatterista Pelastusarmeijan katumuspenkille ja antautui Vapahtajalle. Hänestä tuli Pelastusarmeijan sotilas ja hän alkoi kirjoittaa lauluja, joita julkaistiin Stridsropet-lehdessä. Kaupallisen koulutuksen saaneena hänestä tuli Ruotsin Pelastusarmeijan taloussihteeri ja hän sai tehtäväkseen vastata Pelastusarmeijan talousosastosta. 29-vuotiaana hän kirjoitti tunnetuimman laulunsa ”Tack min Gud för vad som varit” ja se julkaistiin 5. joulukuuta 1891. Tämä laulu on tunnetuin ruotsalainen laulu, joka on tullut tunnetuksi eri puolilla maailmaa Pelastusarmeijan kansainvälisen toiminnan kautta. Siitä on käännöksiä useille kielille. Pe­lastusarmeijan laulukirjassa Ruotsissa on useita hänen laulujaan, mutta tämä on niistä tunnetuin ja ainoa, jota lauletaan suomeksi. 31-vuotiaana hän sairastui vaikeaan selkäsairauteen, joka rajoitti myöhemmin hänen työkykyään, mutta luonteen iloisuus ja valoisuus säilyivät ja hän osallistui tiiviisti Pelastusarmeijan kokouksiin. == Teoksia ja tuotoksia == Stormin kirjoittamista lauluista suomeksi tunnetaan vain ”Tack min Gud” -laulu. Se on suomennettu 1900, suomentajana Kaarlo. J. Rahikainen (”Kiitos sulle, Jumalani”). Tämä käännös on useissa suomenkielisissä virsi- ja laulukirjoissa, muun muassa Suomen evankelis-luterilaisen kirkon virsikirjassa virsi 341, Hengellisiä lauluja ja virsiä -kirjassa 333, Seurakunta laulaa -kirjassa 9 sekä Hengellisessä laulukirjassa numero 516. Ruotsin kirkon virsikirjassa on laulusta Niilo Rauhalan 1976 ja 1988 tekemä uusi käännös numerolla 261 ”Kiitos, Herra, että annat”. Perinteinen suomenkielinen teksti ei käy luontevasti Ruotsissa käytettyyn sävelmän, ja siksi virrestä oli tehtävä uusi käännös. == Lähteet == Luokka:Ruotsalaiset virsirunoilijat Luokka:Vuonna 1862 syntyneet Luokka:Vuonna 1914 kuolleet Luokka:Pelastusarmeija
Gimme Five

Gimme Five on suomalaisen rockyhtye Stala & SO.:n EP-levy, joka julkaistiin 14. syyskuuta 2011. == Kappaleet == # # # # # == Arvostelut == * Imperiumi: 8½/10https://www.impe.fi/reviews/1/12380 Stala & SO. - Gimme Five] Viitattu 5.1.2023. * V2.fi: Stala & So: Gimme Five (ep) Viitattu 5.1.2023. == Lähteet == Luokka:Vuoden 2011 EP:t Luokka:Stala & SO.:n albumit
McLennanin piirikunta

McLennanin piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 260 579 vuonna 2020 ja sen pinta-ala on 2 745 neliökilometriä. Piirikunnan hallintokeskus Waco on myös sen suurin kaupunki. == Väestö == Piirikunnan asukkaista 57,3 prosenttia on valkoisia, 25,1 prosenttia latinalaisamerikkalaisia ja 14,2 prosenttia mustia. 18,8 prosenttia puhuu muita kieliä kuin englantia. 94,8 prosenttia asukkaista on Yhdysvaltain kansalaisia. Piirikunnan väestön keski-ikä on 33 vuotta. ==Kuvia piirikunnasta== Tiedosto:Mcclennan courthouse.jpg|Piirikunnan oikeustalo. Tiedosto:Downtown Waco, Texas (47622943371).jpg|Wacon keskustaa. ==Lähteet== == Aiheesta muualla == Luokka:Texasin piirikunnat
Koululakko ilmaston puolesta

Koululakko ilmaston puolesta eli ilmastolakko () on kansainvälinen koululaisten ja opiskelijoiden liike, jonka tarkoituksena on kiinnittää huomiota ilmastonmuutokseen. Vuonna 2015 joukko riippumattomia opiskelijoita kutsui koululaisia eri puolilta maailmaa olemaan poissa koulusta Pariisin ilmastokokouksen ensimmäisenä päivänä, 30.11.2015. Ilmastolakko järjestettiin yli sadassa maassa ja osallistujia oli yli . Lakkoliikkeellä oli kolme vaatimusta: 100-prosenttisesti puhdas energia, fossiilisista polttoaineista luopuminen ja ilmastonmuutosten takia pakolaiseksi joutuneiden auttaminen. Vuonna 2019 koululaisten ilmastolakot laajenivat. Lakkoaallon alkuunpanija on ruotsalainen Greta Thunberg, joka järjesti ensimmäisen mielenosoituksensa elokuussa 2018 Ruotsin valtiopäivätalon edustalla Tukholmassa. Liike levisi nopeasti maailmanlaajuiseksi. Suurimpia ilmastolakkoja on pidetty 15. maaliskuuta 2019, jolloin lakkoon osallistui noin 1,4 miljoonaa koululaista ja opiskelijaa 125 eri maassa, sekä 20. syyskuuta 2019, jolloin lakkoon osallistui miljoonia ihmisiä 150 eri maassa ja New Yorkissa marssi mielenosoituksessa noin 250 000 ihmistä. Saksan liittokansleri Angela Merkel on epäillyt Naton ja EU:n vuosittaisessa Münchenin turvallisuuskokouksessa ilmastoprotestien olevan ulkopuolisen vaikuttajan käynnistämiä ja lietsomia. == Suomessa == Suomessa koululaiset lakkoilivat ilmaston puolesta ensimmäistä kertaa Helsingissä Eduskuntatalon edessä 11. tammikuuta 2019. Kansainvälisenä toimintapäivänä 15. maaliskuuta 2019 mielenilmauksia järjestettiin ainakin 27 eri paikkakunnalla ja niihin osallistui useita tuhansia koululaisia. Helsingissä mielenosoittajia oli enimmillään yli 3 000. == Kuvia Suomesta == Kuva:Koululakko ilmaston puolesta 20190927.jpg|Koululakko ilmaston puolesta Eduskuntatalon edessä 27. syyskuuta 2019. Kuva:Koululakko ilmaston puolesta 20190315.jpg|Lukiolaisia Eduskuntatalon edessä maaliskuussa 2019. == Lähteet == == Aiheesta muualla == Luokka:Lakot Luokka:Ilmastonmuutos Luokka:Kansalaisliikkeet
Muurahaiskuoriaiset

Muurahaiskuoriaiset (Thanasimus) on kirjokuoriaisten (Cleridae) heimoon kuuluva kovakuoriaissuku. Suvun lajimäärä vaihtelee eri lähteissä. Ainakin kaksi muurahaiskuoriaisten sukuun kuuluvaa lajia elää Suomessa. Suvun edustajia esiintyy pääasiassa Euroopassa ja Pohjois-Amerikassa. == Sukuun kuuluvia lajeja == *Isomuurahaiskuoriainen (Thanasimus formicarius) *Pikkumuurahaiskuoriainen (Thanasimus femoralis) *Thanasimus dubius *Thanasimus repandus *Thanasimus trifasciatus *Thanasimus undatulus == Aiheesta muualla == *Laji.fi: Muurahaiskuoriaiset (Thanasimus) *ITIS: Thanasimus *UniProt: Taxonomy - Thanasimus * Global Biodiversity Information Facility (GBIF): Thanasimus *Iowa State University, Bug Guide: Genus Thanasimus *Iowa State University, Bug Guide: Genus Thanasimus (kuvia) *Pherobase: Semiochemicals of Genus Thanasimus Luokka:Erilaisruokaiset
Project Firestart

Project Firestart on Dynamixin kehittämä ja Electronic Artsin julkaisema selviytymiskauhupelien edeltäjä. Peli on julkaistu vuonna Commodore 64:lle. == Pelaaminen == Peli kehittyi science fiction -henkisenä Aliens-elokuvan inspiroimana pelinä, joka olisi pelottava. Yksi päätös oli rajoittaa aseita jotta pelistä ei tulisi tyypillinen toimintapeli. Peliin ei lisätty paljoa dialogia vaan tarinaa kerrottiin avaruusaseman miehistön jäsenien lokimerkinnöillä. Pelissä on useita selviytymiskauhupelin lajityypin piirteitä: alivoimainen ja rajoitetuilla ammuksilla suljettuna samaan tilaan hirviöiden kanssa. == Vastaanotto == Zzap! antoi pelille arvosanaksi 91% arvostelussaan. == Lähteet == == Aiheesta muualla == * * Project Firestart Lemon 64 -sivustolla Luokka:Vuoden 1989 videopelit Luokka:Commodore 64 -pelit Luokka:Dynamixin pelit
Varppee

Varppee on kaupunginosa Laitilan keskustan läheisyydessä. Varppeessa sijaitsee Varppeen koulu, sekä Laitilan uimahalli. Varppeen koulu on yläaste. Luokka:Laitila Luokka:Suomen kaupunginosat
Zero waste

Zero waste on ajattelutapa, joka kannustaa resurssien elinkaaren uudelleensuunnitteluun niin, että kaikki tuotteet käytetään uudelleen. Tavoitteena on, että jätettä ei päädy kaatopaikoille, jätteenpolttolaitoksille tai mereen. Keväällä 2018 perustettiin Zero Waste Finland ry, jonka tavoitteena on edistää zero waste-toimintaa Suomessa. == Viiden K:n sääntö == Zero waste-elämäntavassa toteutetaan viiden K:n sääntöä 1\. Kieltäydy Ensimmäinen sääntö kannustaa kysymään itseltään, onko jokin asia tarpeellinen. Kieltäytymisen voi aloittaa muovikasseista, muovipulloista, ja take away- kupeista. 2\. Karsi Myy, tai lahjoita pois kotoa tavarat, joita et tarvitse. 3\. Käytä uudelleen Hankittuja tavaroita kannattaa pyrkiä käyttämään mahdollisimman monta kertaa uudelleen. Tähän kategoriaan kuuluu kertakäyttöisten asioiden vaihtaminen kestoversioihin 4\. Kierrätä Vasta kieltäytymisen, karsimisen, ja uudelleen käyttämisen jälkeen on kierrättämisen vuoro. 5\. Kompostoi Ideaalitilanteessa 5K:n säännön toteuttamisen jälkeen jäljelle jäisi pelkästään kompostoitavaa jätettä. == Lähteet == == Aiheesta muualla == * Zero waste Finland ryn kotisivut Luokka:Kestävä kehitys
Pali się

Pali się on puolalaisen yhtyeen Tulian esittämä kappale, jolla he edustivat Puolaa vuoden 2019 Eurovision laulukilpailussa. Kappale kilpaili Euroviisujen ensimmäisessä semifinaalissa, jossa se sijoittui yhdenneksitoista ja karsiutui finaalista. == Lähteet == Luokka:Puolan euroviisuedustuskappaleet Luokka:Vuoden 2019 euroviisuedustuskappaleet
Irlannin ralli 2009

Irlannin ralli 2009 (virallisesti 4. Rally Ireland) oli Rallin MM-sarjan kauden 2009 ensimmäinen osakilpailu, joka ajettiin 30. tammikuuta.–1. helmikuuta 2009. Kilpailussa oli 19 erikoiskoetta. == Tulokset == Sija Kuljettaja Kartanlukija Auto Aika Ero Pisteet 1\. Sébastien Loeb Daniel Elena Citroën C4 WRC 2:48.25,7 10 2\. Daniel Sordo Marc Martí Citroën C4 WRC 2:49.53,6 +1.27,9 8 3\. Mikko Hirvonen Jarmo Lehtinen Ford Focus RS WRC 08 2:50.33,5 +2.07,8 6 4\. Henning Solberg Cato Menkerud Ford Focus RS WRC 08 2:54.58,1 +6.32,4 5 5\. Chris Atkinson Stéphane Prévot Citroën C4 WRC 2:56.17,6 +7.51,9 4 6\. Sébastien Ogier Julien Ingrassia Citroën C4 WRC 2:59.09,7 +10.44,0 3 7\. Matthew Wilson Scott Martin Ford Focus RS WRC 08 2:59.49,5 +11.23,8 2 8\. Khalid Al Qassimi Michael Orr Ford Focus RS WRC 08 3:02.33,6 +14.07,9 1 Lähde:2009 Rally Ireland Lähde:2009 Rally Ireland Lähde:2009 Rally Ireland Lähde:2009 Rally Ireland Lähde:2009 Rally Ireland Lähde:2009 Rally Ireland Lähde:2009 Rally Ireland == Muuta == * Chris Atkinsonin, Sébastien Ogierin ja Conrad Rautenbachin ensimmäinen kilpailu Citroën Juniorilla. * Citroën Juniorin ensimmäinen kilpailu. * Khalid Al Qassimin ensimmäinen piste. == Lähteet == Luokka:MM-rallikausi 2009 Luokka:Irlannin ralli
Kruna

Kruna on serbialaisen laulajan Nevena Božovićin esittämä kappale, jolla hän edusti Serbiaa vuoden 2019 Eurovision laulukilpailussa. Kappale kilpaili Euroviisujen finaalissa, jossa se sai 89 pistettä ja saavutti sijan 18. == Lähteet == Luokka:Serbian euroviisuedustuskappaleet Luokka:Vuoden 2019 euroviisuedustuskappaleet
Sam Kelly

Sam Kelly (oikealta nimeltään Roger Michael Kelly, 19. joulukuuta 1943 Manchester, Lancashire – 14. kesäkuuta 2014 Esher, Surrey) oli brittiläinen näyttelijä, joka tunnetaan parhaiten kapteeni Hans Geeringin roolista komediasarjassa Maanalainen armeija iskee jälleen. ==Nuoruus== Kelly syntyi Manchesterissa, Lancashiressa vuonna 1943. Hänet hylättiin syntymän jälkeen ja eräs pariskunta adoptoi hänet. Myöhemmin Kelly muutti adoptiovanhempiensa kanssa Liverpooliin, jossa hän kävi koulua Liverpool collegiate schoolissa. Kelly työskenteli ensin virkailijana, mutta aloitti myöhemmin opinnot London Academy of Music and Dramatic Artissa, valmistuen vuonna 1967. ==Ura== Uransa alussa Kelly työskenteli repertoaariteatterissa viiden vuoden ajan, esiintyen muun muassa näytelmässä Macbeth yhdessä Nigel Hawthornen kanssa. Tämän jälkeen hän työskenteli vuoden ajan Young Vic -teatterissa Lontoossa. Vuonna 1977 hän perusti Croydon Warehouse -teatterin yhdessä näyttelijä Richard Iresonin ja ohjaaja Adrian Shergoldin kanssa. Vuosina 1974–1977 Kelly esiintyi ”Bunny” Warrenin roolissa komediasarjassa Hilut kintuissa. Rooli teki Kellystä tunnetun televisiokasvon. Vuonna 1976 Kelly sai roolin Mike Leighin televisioelokuvasta Knock for Knock. Roolin seurauksena Kellystä tuli Leighin luottonäyttelijä, esiintyen tämän elokuvissa Topsy-Turvy – mullin mallin (1999), Kaikki tai ei mitään ja Mr. Turner (2014). Vuonna 1982 Kelly aloitti saksalaisen kapteeni Hans Geeringin roolissa komediasarjassa Maanalainen armeija iskee jälleen. Kelly jätti sarjan neljännen tuotantokauden jälkeen. Geeringin roolin lisäksi Kelly esiintyi myös komediasarjoissa Barbara ja On the Up. 2000-luvulla Kelly vieraili muun muassa televiosarjoissa Casualty, EastEnders ja Hercule Poirot sekä elokuvassa Nanny McPhee ja suuri pamaus. Kelly esiintyi myös velhon roolissa Wicked -musikaalissa, mutta joutui vetäytymään roolista loppuvuonna 2013 heikon terveytensä vuoksi. ==Yksityiselämä== Kelly oli parisuhteessa journalisti Grace Pieniazekin kanssa tämän kuolemaan 2009 saakka. Hän kuoli syöpään 70-vuotiaana 14. kesäkuuta 2014. ==Lähteet== Luokka:Brittiläiset näyttelijät Luokka:Vuonna 1943 syntyneet Luokka:Vuonna 2014 kuolleet
Kuuban presidentti

Kuuban presidentti on Kuuban valtionpäämies ja hallituksen pää. Hän on sekä valtioneuvoston että ministerineuvoston puheenjohtaja. presidentti valitaan epäsuoralla vaalilla, jossa äänestävät kansalliskokouksen jäsenet. Kausi kestää viisi vuotta, sama henkilö voidaan valita uudelleen. Viitattu 16.3.2019 ==Katso myös== * Luettelo Kuuban presidenteistä == Lähteet == == Aiheesta muualla == *
Norjan ralli 2009

Norjan ralli 2009 (virallisesti Rally Norway) oli Rallin MM-sarjan kauden 2009 toinen osakilpailu, joka ajettiin 12.–15. helmikuuta 2009. Kilpailussa oli 23 erikoiskoetta. == Tulokset == Sija Kuljettaja Kartanlukija Auto Aika Ero Pisteet 1\. Sébastien Loeb Daniel Elena Citroën C4 WRC 3:28.15,9 10 2\. Mikko Hirvonen Jarmo Lehtinen Ford Focus RS WRC 08 3:28.25,7 +9,8 8 3\. Jari-Matti Latvala Miikka Anttila Ford Focus RS WRC 08 3:29.37,7 +1.21,8 6 4\. Henning Solberg Cato Menkerud Ford Focus RS WRC 08 3:31.49,4 +3.33,5 5 5\. Daniel Sordo Marc Martí Citroën C4 WRC 3:32.07,9 +3.52,0 4 6\. Petter Solberg Phil Mills Citroën Xsara WRC 3:34.41,3 +6.25,4 3 7\. Matthew Wilson Scott Martin Ford Focus RS WRC 08 3:34.51,5 +6.35,6 2 8\. Urmo Aava Kuldar Sikk Ford Focus RS WRC 08 3:35.05,0 +6.49,1 1 Lähde:Rally Norway 2009 Lähde:Rally Norway 2009 Lähde:Rally Norway 2009 Lähde:Rally Norway 2009 Lähde:Rally Norway 2009 Lähde:Rally Norway 2009 Lähde:Rally Norway 2009 == Muuta == * Petter Solberg World Rally Teamin ensimmäinen kilpailu ja pisteet. * Jevgeni Novikovin ensimmäinen kilpailu Citroën Juniorilla. * Urmo Aavan viimeinen piste. == Lähteet == Luokka:MM-rallikausi 2009 Luokka:Norjan ralli
Lionel Zinsou

Lionel Zinsou (s. 23. lokakuuta 1953 Pariisi) on ranskalais-beniniläinen taloustieteilijä ja pankkiiri, joka oli Beninin pääministeri vuosina 2015–2016. Kesäkuusta 2017 lähtien hän on ollut Terra Novan, Ranskan keskusta- vasemmiston ajatushautomon puheenjohtaja. == Varhaisvaiheet ja koulutus == Lionel Zinsoun isä syntyi Beninissä, joka silloin tunnettiin nimellä Dahomey. Zinsoun setä Émile Zinsou oli Dahomeyn presidentti vuodesta 1968 vuoteen 1969. Zinsou on valmistunut École Normale Supérieuresta ja London School of Economicsista. == Ura == Zinsou kehitti läheisen yhteistyön Ranskan sosialistisen poliitikon Laurent Fabiusin kanssa ja työskenteli Fabiusin alaisuudessa 1980-luvun puolivälissä, kun viimeksi mainittu oli hallituksessa. Zinsou oli Rothschildsin pankkiirikumppani ennen kuin hän liittyi sijoitusrahasto PAI Partnersiin vuonna 2008. Hän oli myös Beninin presidentin Yayi Bonin erityisavustaja vuosina 2006–2011. Vuonna 2013 hänen rahoittamansa Zinsou-säätiö avasi Ouidahissa, Beninissä Etelä-Afrikkaa lukuun ottamatta Saharan eteläpuolisen Afrikan ensimmäisen nykytaiteen museon. Presidentti Yayi Boni nimitti Zinsoun Beninin pääministeriksi vuonna 2015 yhdessä 27-jäsenisen hallituksen kanssa, ja antoi hänelle vastuun taloudellisesta kehityksestä. Pääministerin virkaa ei ole mainittu Beninin vuoden 1990 perustuslaissa, eikä Yayi Bonin presidenttikaudellakaan perustuslain tultua voimaan juuri ketään virassa pidetty. Zinsou nimitettiin alle kymmenen kuukautta ennen presidentin toisen kauden päättymistä, ja koska viimeksi mainittu on kieltäytynyt hakemasta uudelleenvalintaa, jotkut katsoivat, että nimitys oli merkki siitä, että Zinsou oli hänen valittu seuraajansa. Zinsou ilmoitti 1. joulukuuta 2015, olevansa ehdokkaana Forces Cauris pour un Bénin émergent -puolueessa vuoden 2016 presidentinvaaleissa. Hän sanoi keskittyvänsä maatalouden rahoittamiseen ja auttamaan epävirallisia työntekijöitä saamaan virallisen työpaikan. Vieraillessaan Djougoussa Luoteis-Beninissä joulukuussa 2015 Zinsoun helikopteri putosi urheilusstadioniin. Hän ei vahingoittunut. Kesäkuussa 2017 Zinsou nimitettiin Terra Novan puheenjohtajaksi. == Muu toiminta == * Danone, hallituksen jäsenHallitus Danone . * Atos, hallituksen jäsen (2010-2014) * Chr. Hansen, hallituksen jäsen (2009-2011) * Kaufman &amp; Broad SA , hallituksen jäsen (2009-2015) == Katso myös == * Beninin politiikka * Marie- Cécile Zinsou * Zinsou-säätiö == Lähteet == Luokka:Elävät henkilöt Luokka:Ranskalaiset taloustieteilijät Luokka:Vuonna 1953 syntyneet Luokka:Beniniläiset poliitikot